

REPUBLIKA HRVATSKA

ŽUPANIJSKO DRŽAVNO ODVJETNIŠTVO

U ZAGREBU

Broj: R-16/2022

Zagreb, 31. siječnja 2022.

|  |  |
| --- | --- |
| Razina:Razdjel: Glava:RKP:Matični broj:OIB:Djelatnost:IBAN:  | 111097537180327714316488001458423HR9223900011100015560 |
|  |  |

BILJEŠKE UZ FINANCIJSKI IZVJEŠTAJ

za razdoblje od 1. siječnja do 31. prosinca 2021.

**PR-RAS**

U 2021. ostvareni su ukupni prihodi u iznosu od 20.831.832,87 kuna (AOP 001), oko 30% manje nego isti period lani, dok ukupni rashodi iznose 21.064.122,27 kuna, oko 35% manje nogo lani. Premda je smanjenje rashoda relativno značajnije u odnosu na smanjenje prihoda ostvaren je manjak prihoda i primitka u iznosu od 232.289,40 kuna, što je premda 92% manje nego isto razdoblje lani, uzevši i obzir preneseni višak prihoda i primitaka od posebnih namjena u konačnici veće za gotovo 566%

Razlog navedenog smanjenja prihoda pa tako obzirom na njih i rashoda je preneseni viškom prihoda i primitaka od posebnih namjena iz prethodnih godina vezan uz predmet Agrokor.

Odstupanje ukupnih prihoda i primitaka u odnosu na ukupne rashode i izdatke se odnosi na obračun korekcije koeficijenata te isplatu kamata po izvršenim obračunima plaće usklađenih sa ukupno doznačenim sredstvima riznice. Korekcije su evidentirane sukladno knjigovodstvenim načelima na pripadajućim kontima plaće i doprinosa te su u iznosu od 1.115,34 kn umanjile ukupne rashode i izdatke. Iz istog proizlazi i obveza usklade preplate javnih davanja unutar državnog proračuna što se očekuje izvršiti u predstojećim razdobljima. Obveza povrata plaće i doprinosa se planiraju i u 2022. godini obzirom da se korekcije koeficijenta odnose na razdoblje od 2017. godine do danas. Na manje rashode u odnosu na prihode su utjecali i rashodi za kamate za korektivne obračune plaće isplaćene iz ukupno doznačenih prihoda za plaću i zatvorene preko SNU aplikacije.

 Na pojedinim podskupinama vidljiva su veća odstupanja a za koja dajemo pojašnjenja u nastavku.

Bilješka broj 1 – Doprinosi za mirovinsko osiguranje, AOP 155

 U 2020. ostvareni su prihodi za isplatu plaća zaposlenika po osnovi beneficiranog mirovinskog staža dužnosnika koji su u razdoblju od rujna 2011.g. do kolovoza 2018. g. radili na predmetima istrage, u iznosu od 1.244.911,08 kn, dok u 2021. oni iznose 70.363,41 kn.

 Bilješka broj 2 – Službena putovanja, AOP 160

 Rashodi za službena putovanja su veći za oko 289% u odnosu na isto razdoblje prethodne godine, i to iz razloga što je u tekućem razdoblju bio omogućen veći broj seminara te su primjenjivane blaže mjere zaštite od COVID 19. u smislu mogućnosti kretanja stanovništva.

 Bilješka broj 3 – Uredski materijal i ostali materijalni rashodi, AOP 165

 Rashodi za uredski materijal i ostali materijalni rashodi su manji za 22,5 % budući su financijskim planom ova sredstva u tekućoj godini smanjena te je bilo potrebno utjecati na smanjenje rashoda u ove svrhe.

Bilješka broj 4 – Usluge promidžbe i informiranja, AOP 175

Rashodi za usluge promidžbe i informiranja su manji za gotovo 50% u odnosu na isto razdoblje 2020. godine, zbog značajnijeg povećanja u broju imenovanih dužnosnika tijekom 2021., te nešto manje potrebe za raspisivanjem natječaja.

 Bilješka broj 5 – Naknade troškova osobama izvan radnog odnosa, AOP 182

Za naknade troškova osobama izvan radnog odnosa utrošeno je 77,4% manje sredstava u odnosu na isto razdoblje prethodne godine obzirom da se navedene naknade odnose se na troškove javnog prijevoza dužnosnika izvan radnog odnosa pri obavljanju državnoodvjetničke dužnosti na sudovima, te refundacije troškova ispitivanih svjedoka, a koji troškovi ovise o samim potrebama poslovanja.

Bilješka broj 6 – Intelektualne i osobne usluge, AOP 179

 Navedeni troškovi manji su za 91,6% u odnosu na isto razdoblje prethodne godine, radi vještačenja provedenih u prošloj godini u predmetu posebnih namjena u iznosu od 10.802.756 kn (vještačenja poduzeća KMPG Advisory Spolka na predmetu Agrokor), za koji trošak su u 2020. dodatno osigurana sredstva u iznosu od 7.900.000 kn budući je iz prethodne godine ostalo raspoloživo svega 2.917.349 kn.

**BILANCA**

Bilješka broj 1 – Proizvedena dugotrajna imovina, AOP 007

 Vrijednost proizvedene dugotrajne imovine na kraju izvještajnog razdoblja povećana je za 78,4% u odnosu na početno stanje. Povećanje je rezultat nabave novog službenog vozila putem financijskog leasinga i obračunate amortizacije proizvedene dugotrajne imovine za 2021. godinu u iznosu od 63.229,89 kn.

 Bilješka broj 2 – Novac u banci i blagajni, AOP 065

Pozicija novčanih sredstava na dan 31. prosinca 2021. u iznosu od 77.540,72 kn predstavlja saldo žiro-računa, navedeno stanje je evidentirano inventurom za 2021. godinu.

Bilješka broj 3 – Ostala potraživanja, AOP 073

Ostala potraživanja na 31. prosinca 2020 u iznosu od 191.968,65 kn odnose se na potraživanja za refundaciju isplaćenih bolovanja teret HZZO-a. Navedena potraživanja nisu zatvorena od 2020.

Bilješka broj 4 – Potraživanja za sredstva uplaćena u državni proračun , AOP 156

Potraživanja za prihode poslovanja na dan 31. prosinca 2020. odnose se na nedospjela potraživanja za uplaćene, a neiskorištene, vlastite prihode u razdoblju prosinac 2021. u iznosu od 696,00 kn.

 Bilješka broj 5 – Kontinuirani rashodi budućeg razdoblja, AOP 168

Na dan 31. prosinca 2021. rashodi budućih razdoblja odnose se na obračunate plaće za prosinac u iznosu od 1.612.232,86 kn, sa uključenom naknadom za prijevoz na posao i s posla u iznosu od 31.905,32 kn, te obračunatih regresa za 2021.g. u iznosu od 4.500,00 kn. Navedeni rashodi su kontinuirani, te su temeljem članka 39. Pravilnika o proračunskom računovodstvu i računskom planu teretili iduće obračunsko razdoblje.

 Bilješka broj 6 – Obveze za rashode poslovanja, AOP 171

Sve obveze obuhvaćene su popisom inventurne komisije i u cijelosti se podudaraju knjigovodstveno i stvarno stanje u pomoćnim evidencijama.

Ukupne obveze na dan 31. prosinca 2021. iznose 2.155.784,04 kn, a iste se odnose na obveze za plaće i naknade te ostale rashode za zaposlene te osobe izvan radnog odnosa u iznosu od 1.613.233,05 kn, na obveze za materijalne rashode u iznosu od 205.624,32 kn, na obveze proračunskih korisnika za povrat u proračun po osnovi naknada plaće za dugotrajno bolovanje koje se refundiraju od strane HZZO-a u iznosu od 191.968,65 kn, na obveze za pripisanu pasivnu kamatu na depozit u iznosu od 0,12 kn, obveze za povrat preplate javnih davanja utvrđenih temeljem izvršenih usklada isplaćenih plaća po osnovi beneficiranog radnog staža u državni proračun u iznosu od 11,26 kn, te obveze za financijski leasing za nabavu novog službenog vozila u iznosu od 145.946,64 kn. Obveze za materijalne rashode usklađene su sa poslovnim partnerima sa stanjem na dan 31.10.2021. što je evidentirano u spisu R-39/21.

Bilješka broj 7 – Manjak prihoda poslovanja, AOP 245

.

Manjak prihoda poslovanja na dan 31. prosinca 2021. u iznosu od 104.075,60 kuna predstavlja ukupan iznos prenesenog manjka prihoda poslovanja iz 2020. u iznosu od 41.056.41 kuna, te manjka prihoda poslovanja ostvarenog u 2021. u iznosu od 63.09,19 kuna. Manjak prihoda poslovanja je nastao zbog obveza za materijalne izdatke iskazanih kao obveze u bilanci na dan 31.12.2021. a predviđenih za podmirivanje sa prihodima za materijalne izdatke u siječnju 2022.

Bilješka broj 8 – Manjak prihoda od nefinancijske imovine, AOP 246

Na dan 31. prosinca 2020. utvrđen je manjak od nefinancijske imovine u iznosu od 169.270,21 kn koji se odnosi najvećim dijelom, 96%, na nabavku novog službenog vozila putem financijskog leasinga uz odobrenje Ministarstva financija za preuzimanje obveza u budućim razdobljima, ostatak na nabavku proizvedene dugotrajne imovine tijekom 2021. Manjak prihoda od nefinancijske imovine je nastao zbog evidentiranja cjelokupne obveze za financijski leasing nabavljenog novog službenog vozila u tekućoj godini a čije je podmirivanje predviđeno u budućim razdobljima sukladno otplatnom planu a zaključno sa 01.06.2026.

Bilješka broj 9 – Izvanbilančni zapisi, AOP 253/254

Iznos od 2.421.094,97 kn odnosi se u stanje dospjelih a nepodmirenih potraživanja zaposlenika za isplatu doprinosa za mirovinski beneficirani staž dužnosnika utvrđena je obveza za isplatu u iznosu od 2.162.524,16 kn, ustupljenu imovinu na korištenje od strane Općinskog odvjetništva u Zagrebu evidentiranom u spisu A-120/21 u iznosu od 677,00 kn koliko iznosi vrijednost opreme u trenutku njenog ustupka, te bjanko zadužnica za ugovore o nabavci usluga u pokretnoj i nepokretnoj telekomunikacijskoj mreži te s njom povezane opreme u ukupnom iznosu od 11.946,24 kn.

**OBVEZE**

Bilješka br 1 – Stanje obveza 1. siječnja 2021. AOP 001

Iznos obveza na početku izvještajnog razdoblja je bio 2.513.295,63 kn, činile su ga obveze za plaće u iznosu od 1.287.749,12 kn, obveze za naknadu za prijevoz u iznosu od 21.034,23 kn, obveze za ostale naknade troškova zaposlenima u iznosu od 148,00 kn, obveze za naknade troškova osobama izvan radnog odnosa u iznosu od 107,00 kn, obveze za materijalne izdatke u iznosu od 168.321,97 kn, obveze za više uplaćene poreze u iznosu od 741,45 kn, te obveze za povrat u državni proračun po osnovi naknada za bolovanje koje se refundiraju od strane HZZO-a u iznosu od 116.264,43 kn, te obveze za povrat pasivne kamatne stope na depozit u razdoblju listopad-prosinac 2020. u iznosu od 0,43 kn.

 Bilješka br. 2 – Stanje obveza 31. prosinca 2021 AOP 038

Iznos obveza na kraju izvještajnog razdoblja iznosi 2.155.784,04 kune, što je za 15% manje u odnosu na početak godine. Stanje obveza za plaće, naknadu za prijevoz te ostale naknade zaposlenima je u odnosu na isto razdoblje lani veće za 24%, zbog zapošljavanja novih dužnosnika, službenika i namještenika što je utjecalo na veći broj zaposlenih do kraja 2021. Stanje obveza za naknade troškova osobama izvan radnog odnosa je također veće za 121%, obveze za materijalne rashode su veće za 23%, što je oboje posljedica većih potreba poslovanja u 2021. u odnosu na 2020., obveze za povrat u proračun su veće za 66% što je posljedica nezatvaranja ovih obveza od 2020. koje je moguće napraviti isključivo po nalogu nadležnog ministarstva. U 2021. u odnosu na 2020. je došlo do stvaranja višegodišnjih obveza za nabavku vozila putem financijskog leasinga što je također utjecalo na konačan iznos obveza. S druge razlog zbog kojeg su sveukupno obveze manje jesu obveze za plaće po osnovi beneficiranog mirovinskog staža koje su u 2020. iznosile 918.929,00 kuna koje su zatvorene tijekom 2021. godine.

 Bilješka br 3 – Stanje dospjelih obveza AOP 045

Stanje dospjelih obveza u 2021. je u odnosu na isto razdoblje lani manje za 66%. Razlog smanjenja su ažurnije podmirivanje rashoda za intelektualne usluge. Dospjele obveze se odnose na obveze za materijalne izdatke iskazane kao obveze u bilanci na dan 31. 12. 2021. te previđene za podmirivanje u siječnju 2022.

 Bilješka br 4 – Stanje nedospjelih obveza AOP 097

Stanje nedospjelih obveza u 2021, je u odnosu na isto razdoblje lani manje za 12% što je posljedica većih obveza za plaće i naknade zaposlenih uslijed većeg broja zapošljavanja, te većih obveza za materijalne izdatke oboje iskazane kao obveze u bilanci na dan 31.12.2021. a predviđenih za zatvaranje u siječnju 2022. ali značajno manjih stvarnih obveza za isplate plaće po osnovi beneficiranog mirovinskog staža, koje su s druge strane evidentirane izvanbilančno kao potencijalne u ukupnom iznosu od 2.162.524,16 kn.

**RAS – funkcijski**

Stanje rashoda po funkcijskoj klasifikaciji, odnosno njihovoj namjeni, prikazan je unutar djelatnosti pravosuđa u ukupnom iznosu od 21.064.122,27 kn te su manje u odnosu na 2020. za oko 35% što je posljedica izostanka prihoda za posebne namjene (predmet Agrokor), a samim time i rashoda po istoj osnovi.

**PVRIO**

U 2021. nije bilo promjene u vrijednosti i obujmu dugotrajne neproizvedene imovine prema rješenjima Ministarstva pravosuđa i uprave Republike Hrvatske.

ŽUPANIJSKI DRŽAVNI ODVJETNIK

Jurica Ilić